วันศุกร์ที่ 11 มีนาคม 2565
ดีอีเอส จับมือ พม. ปั้นคนรุ่นใหม่ป้อนเครือข่ายอาสาสมัครดิจิทัลประจำหมู่บ้าน
ดีอีเอส จับมือ พม. ปั้นคนรุ่นใหม่ป้อนเครือข่ายอาสาสมัครดิจิทัลประจำหมู่บ้าน
“ชัยวุฒิ-จุติ”ประกาศความร่วมมือระหว่างดีอีเอสและพม.ปั้นเยาวชนคนรุ่นใหม่หัวใจอาสาเป็นYoutuber, Net Idolด้านดิจิทัลในชุมชนเสริมทัพเครือข่ายอาสาสมัครดิจิทัล(อสด.)ประจำหมู่บ้านหวังสร้างเป็นกลไกสำคัญของการขับเคลื่อนการพัฒนาสังคมและเศรษฐกิจดิจิทัลในระดับพื้นที่หนุนการใช้ประโยชน์จากดิจิทัลการใช้อินเทอร์เน็ตอย่างรู้เท่าทันและปลอดภัย
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(11มี.ค. 65)ได้มีการแถลงความร่วมมือในการพัฒนาเครือข่ายอาสาสมัครดิจิทัล(อสด.)ประจำหมู่บ้านระหว่างกระทรวงดิจิทัลฯ และกระทรวงการพัฒนาสังคมและความมั่นคงของมนุษย์(พม.)โดยมีนายจุติไกรฤกษ์รัฐมนตรีว่าการกระทรวงการพัฒนาสังคมฯนางสาวอัจฉรินทร์พัฒนพันธ์ชัยปลัดกระทรวงดิจิทัลฯพร้อมทั้งคณะผู้บริหารทั้งสองหน่วยงานเข้าร่วม
ทั้งนี้จากนโยบายของพล.อ.ประยุทธ์จันทร์โอชานายกรัฐมนตรีที่มีความห่วงใยประชาชนเกี่ยวกับปัญหาภัยคุกคามทางออนไลน์ทั้งจากสถานการณ์ข่าวปลอมการฉ้อโกงหลอกลวงและปัญหาอาชญากรรมทางออนไลน์ในรูปแบบต่างๆที่แพร่กระจายในวงกว้างตามพฤติกรรมการใช้งานโซเชียลมีเดียและอินเทอร์เน็ตของประชาชนที่เข้าถึงข้อมูลข่าวสารและทำกิจกรรมต่างๆผ่านทางออนไลน์มากขึ้นโดยมอบนโยบายในการปราบปรามอาชญากรรมทางเทคโนโลยีอย่างเร่งด่วนเพื่อลดความเดือดร้อนให้กับประชาชน
นายชัยวุฒิกล่าวว่ากระทรวงดิจิทัลฯในฐานะหน่วยงานที่มีบทบาทหลักในการส่งเสริมสนับสนุนให้เกิดการใช้เทคโนโลยีดิจิทัลในทุกภาคส่วนสู่การขับเคลื่อนเศรษฐกิจและสังคมดิจิทัลที่มีคุณภาพเกิดความเชื่อมั่นในการใช้งานเล็งเห็นความสำคัญของการเสริมสร้างองค์ความรู้ในการ
ใช้ประโยชน์จากเทคโนโลยีดิจิทัลให้กับประชาชนเพื่อให้มีวิจารณญาณในการใช้เทคโนโลยีดิจิทัลและรู้เท่าทันภัยออนไลน์รูปแบบต่างๆ
ดังนั้นจึงเป็นที่มาของการขยายเครือข่ายความร่วมมือกับพม.เพื่อพัฒนากำลังคนรุ่นใหม่ในพื้นที่ทั่วประเทศเข้ามาช่วยสนับสนุนภารกิจด้านดิจิทัลในระดับหมู่บ้านสนับสนุนให้ประชาชนโดยเฉพาะในต่างจังหวัดมีความรู้ในการใช้ประโยชน์เครือข่ายออนไลน์และไม่ให้ตกเป็นเหยื่อของมิจฉาชีพ
“กระทรวงดิจิทัลฯจะพัฒนาเยาวชนคนรุ่นใหม่ให้มีความรู้ที่จะสามารถเป็นผู้เผยแพร่สื่อสร้างสรรค์ด้านดิจิทัลในชุมชนเช่นYoutuberหรือNet Idolด้านดิจิทัลเป็นต้นรวมถึงภารกิจอื่นๆที่สนับสนุนการขับเคลื่อนกิจกรรมดิจิทัลในระดับหมู่บ้านโดยคนรุ่นใหม่เหล่านี้จะเป็นส่วนหนึ่งของเครือข่ายอาสาสมัครดิจิทัล(อสด.)ร่วมขับเคลื่อนภารกิจยกระดับคุณภาพชีวิตในชุมชนปิดช่องว่างทางด้านดิจิทัลพัฒนาเศรษฐกิจและสังคมได้อย่างครอบคลุมมากยิ่งขึ้น”นายชัยวุฒิกล่าว
นายจุติไกรฤกษ์รัฐมนตรีว่าการกระทรวงการพัฒนาสังคมและความมั่นคงของมนุษย์(พม.)กล่าวว่ากระทรวงฯให้ความสำคัญกับนโยบายขับเคลื่อนการพัฒนาทุนมนุษย์โดยเฉพาะเยาวชนคนรุ่นใหม่และเป็นอนาคตของประเทศดังนั้นการสนับสนุนให้เด็กเยาวชนจากสภาเด็กและเยาวชนในจังหวัดต่างๆในเครือข่ายพม.เข้ามารับการอบรมเป็น“อาสาสมัครดิจิทัล”จะสร้างให้เกิดเป็นกลไกสำคัญของการขับเคลื่อนการพัฒนาสังคมและเศรษฐกิจดิจิทัลในระดับพื้นที่โดยมีเป้าหมายการสร้างอสด.ให้ครบทุกหมู่บ้าน
โดยมองว่าปัจจุบันเทคโนโลยีและสื่อเข้ามามีอิทธิพลอย่างมากนับเป็นความท้าทายของความเป็นพลเมืองในยุคดิจิทัลอีกทั้งเยาวชนต้องมี“ทักษะองค์ความรู้และช่องทาง”ในการใช้เทคโนโลยีอย่างชาญฉลาดดังนั้นการร่วมเข้ารับการอบรมเป็นอสด.จะเป็นการสร้างพลเมืองดิจิทัลที่มีความรับผิดชอบและพร้อมจะเป็นกำลังสำคัญในการขับเคลื่อนให้สังคมเกิดการใช้ประโยชน์จากดิจิทัลการใช้อินเทอร์เน็ตอย่างรู้เท่าทันและปลอดภัยมีความรับผิดชอบต่อชุมชนและสังคม
นางสาวอัจฉรินทร์พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าการพัฒนาอาสาสมัครดิจิทัลเป็นหนึ่งในภารกิจสำคัญที่ช่วยสนับสนุนการปิดช่องว่างทางด้านดิจิทัลให้กับชุมชน ซึ่งความร่วมมือระหว่างดีอีเอสและพม.ในการขยายเครือข่ายอสด.โดยพม.ได้คัดเลือกเยาวชนที่มีความรู้ความสามารถมีจิตอาสาและดีอีเอสคัดเลือกเครือข่ายอสด.เครือข่ายศูนย์ดิจิทัลชุมชนนักเรียนนักศึกษาและผู้สนใจเพื่อมาพัฒนาเติมความรู้ให้มีความพร้อมในการปฏิบัติหน้าที่เป็นอสด.ประจำหมู่บ้านอีกทั้งเป็นการสร้างเครือข่ายในการปฏิบัติงานร่วมกันในระดับพื้นที่
“เรามีเป้าหมายขยายเครือข่ายความร่วมมือร่วมกับหน่วยงานอื่นๆเพื่อให้มีอสด.ครบทุกหมู่บ้านทั่วประเทศเพื่อเป็นตัวแทนของกระทรวงฯในระดับพื้นที่และเป็นกำลังสำคัญในการช่วยเหลือให้คำแนะนำลดความตื่นตระหนกจากข่าวปลอมและลดการกระทำผิดทางคอมพิวเตอร์รวมทั้งเสริมสร้างทักษะความรู้ความเข้าใจด้านดิจิทัลที่ถูกต้องให้แก่ประชาชนในพื้นที่เพื่อให้เกิดการใช้ดิจิทัลอย่างสร้างสรรค์และสามารถต่อยอดการใช้ประโยชน์จากดิจิทัลให้มีความหลากหลายยกระดับคุณภาพชีวิตของชาวบ้านสร้างรายได้ให้กับชุมชน
************